WICE ผลประกอบการครึ่งปีหลัง 2563 ดีต่อเนื่องแนะซื้อราคาเป้าหมาย 5.80 บาท
WICE ผลประกอบการครึ่งปีหลัง 2563 ดีต่อเนื่องแนะซื้อราคาเป้าหมาย 5.80 บาท
WICE ผลประกอบการครึ่งปีหลัง 2563 ดีต่อเนื่องแนะซื้อราคาเป้าหมาย 5.80 บาท
10 ก.ย. 2563

บล.คิงส์ฟอร์ด ระบุในบทวิเคราะห์วันนี้(10 ก.ย.63) บริษัท ไวส์ โลจิสติกส์ จำกัด (มหาชน) หรือ WICE (ซื้อ / ราคาเป้าหมาย IAA Consensus 5.80 บาท) เป็นหุ้นที่ได้รับผลบวกในช่วงการแพร่ระบาดของ COVID-19 ส่งผลบวกต่อรายได้ของ WICE เติบโตขึ้นมากจากธุรกิจ Air Freight ซึ่งลูกค้าหลักอยู่ในอุตสาหกรรมอิเล็กทรอนิกส์ที่ตลาดมีความต้องการใช้อุปกรณ์ไอทีรองรับการทำงาน WFH
นอกจากนี้ Supply Cargo สายการบินที่หายออกไปจากตลาดมากในช่วงที่ห้ามเดินทางระหว่างประเทศ ส่งผลบวกต่อค่าระวางขนส่งทางอากาศปรับตัวสูงขึ้น ขณะที่ความต้องการขนส่งบางส่วนถูกโยกย้ายไปยังทางบกส่งผลบวกต่อธุรกิจ Cross Border Service ของบริษัท
ส่วนแนวโน้มครึ่งหลังปี 2563 คาดว่าทิศทางผลประกอบการจะยังดีต่อเนื่องแม้ค่าระวางจะลดลงบ้างแต่ยังมากกว่าระดับปกติและจะได้ชดเชยจากปริมาณขนส่งที่มากขึ้นในกลุ่มอิเล็กทรอนิกส์ที่เติบโตดี ส่วนทางบกมีแผนขยายการให้บริการแบบ LTL ทำให้อัตรากำไรดีขึ้น